ZenFone Max Pro M1 की कीमत 10,999 रुपये से शुरू होती है। इस दाम में 3 जीबी रैम और 32 जीबी स्टोरेज वेरिएंट मिलता है। 4 जीबी रैम और 64 जीबी स्टोरेज वेरिएंट को 12,999 रुपये में बेचा जाता है। वहीं, 6 जीबी रैम और 64 जीबी स्टोरेज वाले वेरिएंट को 14,999 रुपये में बेचा जाएगा। इस कीमत में हैंडसेट की सीधी भिड़ंत Xiaomi Redmi Note 5 Pro से होगी। ध्यान रहे कि रेडमी नोट 5 प्रो के 6 जीबी रैम और 64 जीबी स्टोरेज वेरिएंट को 16,999 रुपये में बेचा जा रहा है। बता दें कि असूस ज़ेनफोन मैक्स प्रो एम1 पहले की तरह ई-कॉमर्स साइट फ्लिपकार्ट पर ही मिलेगा।